open-index/open-wikipedia-markdown huggingface dataset:
Αρεγουά

Η **Αρεγουά** (ισπανικά: *Areguá*, ισπανική προφορά ΔΦΑ: [aɾeˈɣwa]) είναι πόλη στην Παραγουάη που βρίσκεται 28 χλμ από την πρωτεύουσα Ασουνσιόν. Είναι η πρωτεύουσα του Διαμερίσματος Σεντράλ

Η Αρεγουά παίρνει το όνομα της από τους πρώην κατοίκους, οι ινδιάνοι Μμπιά Γουαρανί που ζούσαν στην περιοχή αυτή πριν από την ισπανική αποίκιση. Αυτή η ομάδα ονομάστηκε "Ariguá" («Αριγουά»), που σημαίνει «εκείνοι από τα πάνω».

## Κλίμα

Το κλίμα σε αυτήν την πόλη είναι θερμό. Το καλοκαίρι οι θερμοκρασίες είναι οι υψηλότερες, φθάνοντας τους 40°C. Οι χαμηλότερες θερμοκρασίες είναι το χειμώνα, φτάνοντας τους 0 ° C. Η ωραία θερμοκρασία κάνει τη Αρεγουά ένα μεγάλο τουριστικό αξιοθέατο, ειδικά λόγω της προνομιούχου θέσης του στη Λίμνη Ιπακαραΐ. 

## Δημογραφία

Η Αρεγουά έχει 67.847 κατοίκους συνολικά.

## Ιστορία

Αρχικά, αυτή η πόλη ονομάστηκε «Ταπαϊτσουά» (Tapaichuá). Ιδρύθηκε από τον Ντομίνγκο Μαρτίνεθ δε Ιράλα το 1538 στο έδαφος ενός ινδιάνου λαού που έζησε σε εκείνη τη γη, στις όχθες της λίμνης Ιπακαραΐ.

## Οικονομία

Η καλλιέργεια της φράουλας είναι μία από τις κύριες δραστηριότητες των κατοίκων. Κάθε Αύγουστο διοργανώνεται το "Φεστιβάλ Φράουλας", όπου οι παραγωγοί εκθέτουν τα φυσικά προϊόντα τους.

## Τουρισμός
thumb|250px|Πλάγια Αρέγουα
Η Αρεγουά είναι μια πόλη που συντηρεί όμορφα αποικιακά σπίτια. Αυτά τα κτίρια χρονολογούνται από την εποχή όταν η Αρεγουά ήταν κυρίως μια καλοκαιρινή πόλη όπου οι οικογένειες από την Ασουνσιόν είχαν τις κατοικίες τους για να περάσουν το καλοκαίρι.

Η λίμνη Ιπακαραΐ, χωρίς αμφιβολία, είναι το κύριο τουριστικό αξιοθέατο.

thumb|250px|Λόφος Κόιthumb|250px|left|Λόφος Κόι
Οι λόφοι Κόι (Koi) και Τσορόρι (Chorori) έχουν μεγάλο τουριστικό αξιοθέατο. Ο λόφος Κόι είναι γνωστός από τους σχηματισμούς εξαγωνικών ψαμμιτών του,  παρόμοιοι με μια κηρήθρα μελισσών, μοναδικοί στη Λατινική Αμερική. Μόνο ο Καναδάς και η Νότια Αφρική έχουν αυτό το γεωλογικό φαινόμενο και προστατεύονται ως ανθρώπινη κληρονομιά και στις δύο χώρες.

Ο λόφος αυτός ανακηρύχθηκε Φυσικό Μνημείο το 1993. Μπορεί κανείς να δει ότι χτίζονται από τους οριζόντιους φραγμούς των πύρινων ψαμμιτών, και αυτός είναι ο λόγος για τον οποίο ο λόφος είναι σπάνιος.

## Παραπομπές


## Πηγές
* Geografía del Paraguay - Editorial Hispana Paraguay S.R.L.- 1a. Edición 1999 - Asunción Paraguay
* Geografía Ilustrada del Paraguay - ISBN 99925-68-04-6 - Distribuidora Arami S.R.L.
* La Magia de nuestra tierra. Fundación en Alianza. Asunción. 2007.

## Εξωτερικοί σύνδεσμοι
* 
* Επίσημη ιστοσελίδα της Αρεγουά 
* BienvenidoaParaguay.com: Areguá  
* Ιστορία της Αρεγουά και η κεραμική της
* Turismoenfotos: Εκκλησία της Αρεγουά
* Στατιστικά στοιχεία της Αρεγουά

Κατηγορία:Πόλεις της Παραγουάης
Εκάτομνος (ολυμπιονίκης)

Ο **Εκάτομνος** ή **Εκατόμνως** (1ος αιώνας π.Χ.) ήταν αρχαίος Έλληνας ολυμπιονίκης από την Ηλεία ή τη Μίλητο, ο οποίος στέφθηκε τριαστής νικητής στα αγωνίσματα του σταδίου, οπλίτη δρόμου, και διαύλου στους 177ους (72 π.Χ.) ολυμπιακούς αγώνες της αρχαιότητας. 

Ο ακριβής προσδιορισμός της γενέτειρας του είναι δύσκολος μια και ο ιστορικός του 3ου αιώνα μ.Χ. Ευσέβιος αναφέρει πως καταγόταν από την Ηλεία, ενώ ο ιστορικός του 2ου αιώνα μ.Χ. Φλέγων αναφέρει την Μίλητο ως τόπο καταγωγής.

## Παραπομπές


Κατηγορία:Αρχαίοι Έλληνες Ολυμπιονίκες
Κατηγορία:Τριαστές
Κατηγορία:Αρχαίοι ολυμπιονίκες του σταδίου
Κατηγορία:Αρχαίοι ολυμπιονίκες του δίαυλου
Κατηγορία:Αρχαίοι ολυμπιονίκες του οπλίτη δρόμου
Κατηγορία:Αρχαίοι Μιλήσιοι ολυμπιονίκες
Κατηγορία:Αρχαίοι Ηλείοι ολυμπιονίκες
Κατηγορία:Αρχαίοι ολυμπιονίκες (1ος αιώνας π.Χ.)
Υπουργείο Οικονομίας, Ανάπτυξης και Τουρισμού

Το **Υπουργείο Οικονομίας, Ανάπτυξης και Τουρισμού** δημιουργήθηκε στις 23 Σεπτεμβρίου 2015, μετά από μετονομασία του προηγούμενου Υπουργείου Οικονομίας, Υποδομών, Ναυτιλίας και Τουρισμού (που είχε συσταθεί στις 26 Ιανουαρίου 2015 από την Κυβέρνηση Αλέξη Τσίπρα) με αφαίρεση των υπηρεσιών του ανασυνιστώμενου Υπουργείου Ναυτιλίας και Νησιωτικής Πολιτικής.

Το υπουργείο μετονομάστηκε στις 4 Νοεμβρίου 2016 σε Υπουργείο Οικονομίας και Ανάπτυξης με το Π.Δ.123/2016.

## Ηγεσία Υπουργείου
* Υπουργός: Γιάννης Δραγασάκης
** Αναπληρώτρια Υπουργός Τουρισμού: Έλενα Κουντουρά
** Υφυπουργός αρμόδιος για ΕΣΠΑ: Αλέξης Χαρίτσης
** Υφυπουργός Βιομηχανίας: Θεοδώρα Τζάκρη

## Γενικές & Ειδικές Γραμματείες Υπουργείου
*Γενική Γραμματεία Δημοσίων Επενδύσεων (ΕΣΠΑ)
*Γενική Γραμματεία Εμπορίου
*Γενική Γραμματεία Καταναλωτή
*Γενική Γραμματεία Στρατηγικών & Ιδιωτικών Επενδύσεων
*Ειδική Γραμματεία Συμπράξεων Δημοσίου και Ιδιωτικού Τομέα (ΕΓΣΔΙΤ)
*Γενική Γραμματεία Βιομηχανίας
*Γενική Γραμματεία Τουρισμού
*Γενική Γραμματείας Τουριστικών Επενδύσεων 

## Παραπομπές


## Εξωτερικοί σύνδεσμοι
*Επίσημη ιστοσελίδα

Οικονομίας και Ανάπτυξης
Κατηγορία:Υπουργείο Οικονομίας, Ανάπτυξης και Τουρισμού
NGC 3132

[thumb|250px|Το NGC 3132 από το [Διαστημικό Τηλεσκόπιο Χαμπλ. Το μπλε αντιστοιχεί σε διπλά ιονισμένο οξυγόνο, το πράσινο σε ιονισμένο υδρογόνο και το κόκκινο στο ιονισμένο άζωτο.]]
Το **[[Νέος Γενικός Κατάλογος|NGC]] 3132** (γνωστό και ως *νότιο δακτυλιοειδές νεφέλωμα* ή *Caldwell 74*) είναι πλανητικό νεφέλωμα στον αστερισμό Ιστία. Απέχει περίπου 2.000 έτη φωτός, η διάμετρός του υπολογίζεται σε 0,4 έτη φωτός. και έχει φαινόμενο μέγεθος +9,2. Το ανακάλυψε ο Τζων Χέρσελ (John Herschel) το 1835.

Φωτογραφίες του NGC 3132 αποκαλύπτουν δύο αστέρια κοντά μέσα στη νεφελότητα, ένα 10ου μεγέθους και ένα άλλο 16ου. Το αστέρι που δημιούργησε το νεφέλωμα είναι το πιο αχνό και είναι ένας λευκός νάνος, με θερμοκρασία επιφάνειας 100.000 Κ. Η ακτινοβολία από το αστέρι ιονίζει τα άτομα του νεφελώματος, με αποτέλεσμα αυτά να φθορίζουν. 

## Παραπομπές


## Αναφορές

## Εξωτερικοί σύνδεσμοι
* 

κατηγορία:Ιστία (αστερισμός)
κατηγορία:Πλανητικά νεφελώματα
3132
κατηγορία:Αντικείμενα Caldwell
Αστυάναξ ο Μιλήσιος

Ο **Αστυάναξ ο Μιλήσιος** (4ος αιώνας π.Χ.) ήταν αρχαίος Έλληνας ολυμπιονίκης από τη Μίλητο, ο οποίος στέφθηκε 3 φορές ολυμπιονίκης στο παγκράτιο στους 114ους (324 π.Χ.), 115ους (320 π.Χ.) και 116ους (316 π.Χ.) ολυμπιακούς αγώνες της αρχαιότητας, και είναι πολύ πιθανό πως ήταν αήττητος σε όλους τους αγώνες που έδωσε καθώς και υπήρξε επίσης περιοδονίκης. Φημιζόταν επίσης για το μεγάλο του μέγεθος και για την αδηφαγία του, καθώς ενώ ήταν φιλοξενούμενος ενός Πέρση αριστοκράτη κατανάλωσε το φαγητό όλων των 9 άλλων προσκεκλημένων.

## Παραπομπές


Κατηγορία:Αρχαίοι Έλληνες Ολυμπιονίκες
Κατηγορία:Περιοδονίκες
Κατηγορία:Ισθμιονίκες
Κατηγορία:Πυθιονίκες
Κατηγορία:Νεμεονίκες
Κατηγορία:Αρχαίοι Μιλήσιοι ολυμπιονίκες
Κατηγορία:Αρχαίοι ολυμπιονίκες του παγκράτιου
Κατηγορία:Αρχαίοι ολυμπιονίκες (4ος αιώνας π.Χ.)
Δημοκράτης ο Μαγνήσιος

Ο **Δημοκράτης ο Μαγνήσιος** (1ος αιώνας μ.Χ.) ήταν αρχαίος Έλληνας ολυμπιονίκης από τη Μαγνησία του Μαιάνδρου, ο οποίος στέφθηκε 3 φορές αήττητος ολυμπιονίκης στην πυγμαχία στους 201ους (25 μ.Χ.), 202ους (29 μ.Χ.) και 203ους (33 μ.Χ.) ολυμπιακούς αγώνες της αρχαιότητας. Αναφέρεται επίσης πως υπήρξε περιοδονίκης και νίκησε από δύο φορές στους αγώνες των Ίσθμιων, Νέμεων, και των Πύθιων, καθώς και 3 φορές στους αγώνες των Άκτιων, 2 φορές σε αυτούς των Ηραίων, καθώς και σε όλα τα βαρέα αθλήματα των Λύκειων.

## Παραπομπές


Κατηγορία:Αρχαίοι Έλληνες Ολυμπιονίκες
Κατηγορία:Ισθμιονίκες
Κατηγορία:Νεμεονίκες
Κατηγορία:Πυθιονίκες
Κατηγορία:Περιοδονίκες
Κατηγορία:Αρχαίοι ολυμπιονίκες της πυγμαχίας
Κατηγορία:Αρχαίοι ολυμπιονίκες από την Μαγνησία του Μαιάνδρου
Κατηγορία:Αρχαίοι ολυμπιονίκες (1ος αιώνας π.Χ.)
Δημοσθένης ο Μιλήσιος

Ο **Δημοσθένης ο Μιλήσιος** (1ος αιώνας π.Χ.) ήταν αρχαίος Έλληνας ολυμπιονίκης από τη Μίλητο, ο οποίος στέφθηκε 3 φορές ολυμπιονίκης στο αγώνισμα των σαλπιγκτών στους 189ους (24 π.Χ.), 190ους (20 π.Χ.) και 191ους (16 π.Χ.) ολυμπιακούς αγώνες της αρχαιότητας.

## Παραπομπές


Κατηγορία:Αρχαίοι Έλληνες Ολυμπιονίκες
Κατηγορία:Αρχαίοι Μιλήσιοι ολυμπιονίκες
Κατηγορία:Αρχαίοι ολυμπιονίκες της σάλπιγγας
Κατηγορία:Αρχαίοι ολυμπιονίκες (1ος αιώνας π.Χ.)
Κωνσταντίνος Κορόζος

Ο **Κωνσταντίνος Κορόζος** (Λιβαδειά, 19 Νοεμβρίου 1896 - Αθήνα, 3 Φεβρουαρίου 1975) του Ευθυμίου, ήταν Έλληνας δικηγόρος και πολιτικός. Υπηρέτησε ως βουλευτής Αττικής και Βοιωτίας και ως υπουργός. Μεταξύ άλλων ήταν και πρόεδρος του ΟΤΕ.

## Σταδιοδρομία
Μετά τις νομικές του σπουδές στο Πανεπιστήμιο της Αθήνας, εργάστηκε ως δικηγόρος πρώτα στη Λιβαδειά (1920-35) και στη συνέχεια στην Αθήνα ως δικηγόρος παρ' Αρείω Πάγω. Από το 1920 ως τη διάλυσή της το 1954, υπήρξε νομικός σύμβουλος της Αγγλικής Εταιρείας της Κωπαΐδος. Την περίοδο 1946-48 ανέλαβε πρόεδρος της Εθνικής Λυρικής Σκηνής και το 1956-58 πρόεδρος του ΟΤΕ.

Εξελέγη για πρώτη φορά βουλευτής Αττικής το 1932 με  το Λαϊκό Κόμμα και επανεξελέγη βουλευτής Λεβαδείας το 1933. Επανεξελέγη βουλευτής Αττικής και Βοιωτίας με το Λαϊκό Κόμμα στις εκλογές του 1935 , του 1936 και του 1946. Τέλος, εξελέγη βουλευτής Βοιωτίας με την ΕΡΕ το 1958.

Διατέλεσε υπουργός Οικονομικών στην κυβέρνηση Παναγή Τσαλδάρη από τις 19 Ιουλίου 1935 ως τις 10 Οκτωβρίου του ίδιου έτους. Εν συνεχεία ανέλαβε υπουργός Γενικός Διοικητής Βορείου Ελλάδος στις κυβερνήσεις Θεμιστοκλή Σοφούλη και Αλέξανδρου Διομήδη από τις 
7 Μαΐου 1948 ως τις 6 Ιανουαρίου 1950.

Πέθανε το 1975 και κηδεύτηκε στις 4 Φεβρουαρίου.
Ήταν παντρεμένος με τη Μαίρη Α. Αλεξανδράτου.

Συνέγραψε το έργο "Μελέτη περί Κωπαΐδος" (1952).

## Παραπομπές


Κατηγορία:Βουλευτές Βοιωτίας
Κατηγορία:Βουλευτές Αττικής
Κατηγορία:Βουλευτές εκλεγμένοι με το Λαϊκό Κόμμα
Κατηγορία:Βουλευτές εκλεγμένοι με την ΕΡΕ
Κατηγορία:Έλληνες υπουργοί Οικονομικών
Κατηγορία:Έλληνες υπουργοί Γενικοί Διοικητές Βορείου Ελλάδος
Κατηγορία:Βουλευτές Αττικοβοιωτίας
Κατηγορία:Βουλευτές Λεβαδείας
Σοφία ...Ορθή

Το ***Σοφία ...Ορθή*** είναι κωμική σειρά 51 επεισοδίων του ΑΝΤ1 που προβλήθηκε τις τηλεοπτικές σεζόν 1995-1996 και 1996-1997, σε σκηνοθεσία Γιώργου Κωνσταντίνου και σενάριο του ίδιου σε συνεργασία με τον Νίκο Βεργέτη. Μουσική για τη σειρά συνέθεσε ο Χρήστος Χατζής.

## Πλοκή

Η Σοφία είναι γιατρός παθολόγος. Έχει ένα χρόνο που πήρε το δίπλωμα της και μόλις έξι μήνες που είναι παντρεμένη. Ο άντρας της, o Τάσος, είναι φωτογράφος μοντέλων. Γνωρίστηκαν, ερωτεύτηκαν και παντρεύτηκαν πολύ βιαστικά. Η Σοφία, εργάζεται ώρες ατέλειωτες προσπαθώντας να καθιερωθεί στον ιατρικό χώρο. Αυτή όμως η επαγγελματική προσήλωση έχει σοβαρές επιπτώσεις στην οικογενειακή ζωή της. Σχεδόν όλο το 24ωρo τρέχει στο νοσοκομείο και τους ασθενείς της, ενώ πρέπει ταυτόχρονα να φροντίζει τον άντρα και το σπίτι της, και να ανταποκρίνεται στις διάφορες οικογενειακές τους υποχρεώσεις. Η δυσαρέσκεια του συζύγου, αλλά και των πεθερικών της είναι φανερή. Σνομπ, πλούσιοι και αριστοκράτες, οι γονείς του Τάσου της κάνουν τη ζωή δύσκολη, ιδιαίτερα κάθε φορά που την επισκέπτονται κι εκείνη προσπαθεί με αγωνία να παραστήσει την τέλεια σύζυγο. Φυσικά, ούτε η ερωτική ζωή του ζευγαριού είναι ανέμελη. Ο Τάσος θέλει παιδιά, μα η Σοφία δεν προλαβαίνει.

## Παραγωγή
Ο 1ος κύκλος της σειράς αποτελείται από 16 επεισόδια. Ο 2ος κύκλος αποτελείται απο 36 επεισόδια. Στο 17ο επεισόδιο, το πρώτο του 2ου κύκλου, αποχώρησαν ο Κώστας Παληός, ο Νίκος Γκαϊτατζής και ο Κωστής Γουλιάς από το τιμ των γιατρών του νοσοκομείου και προστέθηκαν ο Νίκος Γαροφάλλου, η Κέλλυ Ελευθερίου, Ο Γιώργος Γιανναράκος και ο Μπάμπης Κλαλιώτης στους ρόλους των νέων γιατρών και ο Γιώργος Δουρής ως υδραυλικός-γιατρός. Αποχώρησε επίσης η Εβελίνα Παπούλια και το επόμενο μοντέλο υποδύθηκε η Φωτεινή Γεωργαντά.

## Διανομή

## Έκτακτες συμμετοχές

## Επαναλήψεις
1999 (*[[ΑΝΤ1]]*), 2001 (*[[ΑΝΤ1]]*), 2010 (*[[ΑΝΤ1]]*), 2012 (*[[ΑΝΤ1 Κύπρου]]*), 2012 (*[[ΑΝΤ1 Europe]]*), 2013 (*[[ΑΝΤ1]]*), 2014 (*[[ΑΝΤ1]]*), 2015 (*[[ΑΝΤ1]]*), 2016 (*[[ΑΝΤ1]]*).

## Παραπομπές


## Εξωτερικές πηγές

* 

Σοφία Ορθή
Κατηγορία:Ελληνικές κωμικές τηλεοπτικές σειρές
IC 1000

Ο **IC 1000 ** είναι φακοειδής γαλαξίας τύπου S0 στον αστερισμό Βοώτης. Απέχει περίπου 260 εκατομμύρια έτη φωτός από την Γη και έχει διάμετρο περίπου 70.000 ετών φωτός.

Τον ανακάλυψε ο Γάλλος αστρονόμος Στεφάν Ζαβέλ στις 23 Ιουνίου 1892.

## Παραπομπές


1000
Κατηγορία:Φακοειδείς γαλαξίες
Κατηγορία:Βοώτης (αστερισμός)
Στεφάν Ζαβέλ

Ο **Στεφάν Ζαβέλ** (, Λυών, 16 Νοεμβρίου 1864 – 3 Αυγούστου 1917) ήταν Γάλλος αστρονόμος.

Από το 1888 εργάστηκε ως βοηθός του Ανρί Ζοζέφ Περροτέν στο Αστεροσκοπείο της Νίκαιας, όπου παρατήρησε 1431 ουράνια σώματα τα οποία καταγράφονται στον κατάλογο IC (Index Catalogue). Πριν το 1888 εργαζόταν ως λογιστής και η επαγγελματική του ενασχόληση με την Αστρονομία οφείλεται στον φίλο του εργοδότη του, Λουί Τολόν (Louis Thollon), που τον πρότεινε στον Περροτέν. Η Γαλλική Ακαδημία Επιστημών απένειμε στον Ζαβέλ το Βραβείο Βαλζ το 1910.

## Παραπομπές


Κατηγορία:Γάλλοι αστρονόμοι
Κατηγορία:Αστρονόμοι του 19ου αιώνα
Κατηγορία:Αστρονόμοι του 20ού αιώνα
Λουί Τολόν

Ο **Λουί Τολόν** (, Αμπροναί (Ambronay), 2 Μαΐου 1829 – 8 Απριλίου 1887) ήταν Γάλλος αστρονόμος.

Από το 1881 εντάχθηκε στο επιστημονικό προσωπικό του νέου τότε Αστεροσκοπείου της Νίκαιας, όπου και ανέλαβε μακροχρόνιο πρόγραμμα παρατήρησης του Ήλιου χρησιμοποιώντας μάλιστα φασματοσκόπιο δικής του κατασκευής.

Το 1882, πήγε μαζί με τον Αντρέ Πυϊζέ (André Puiseux) στην Αίγυπτο προκειμένου να παρατηρήσουν την ηλιακή έκλειψη της 17ης Μαΐου. Το ίδιο έτος ταξίδεψε στην Πορτογαλία για να παρατηρήσει τη διέλευση της Αφροδίτης, όμως δεν τα κατάφερε. Κατά την αντίθεση του Άρη το 1886, βοήθησε τον διευθυντή του Αστεροσκοπείου, Ανρί Ζοζέφ Περροτέν, να μελετήσει τον πλανήτη χρησιμοποιώντας ένα ανακλαστικό τηλεσκόπιο των 38 cm. Και οι δύο ανέφεραν πως είδαν κανάλια στην επιφάνεια του Άρη, επιβεβαιώνοντας την ανακάλυψη αυτών των μορφολογικών χαρακτηριστικών από τον Ιταλό αστρονόμο Τζοβάνι Σκιαπαρέλι (Giovanni Schiaparelli) το 1877.

## Παραπομπές

Κατηγορία:Γάλλοι αστρονόμοι
Κατηγορία:Αστρονόμοι του 19ου αιώνα
Θέμα Νεοκάστρων

Το **Θέμα Νεοκάστρων** ήταν διοικητική διαίρεση (Θέμα) της Βυζαντινής Αυτοκρατορίας κατά τον 12ο-13ο αιώνα στη βορειοδυτική Μικρά Ασία.

Η προέλευση και έκτασή του είναι ασαφείς. Σύμφωνα με τον Νικήτα Χωνιάτη, το θέμα ιδρύθηκε από τον Μανουήλ Α΄ Κομνηνό (1143-1180) μεταξύ 1162 και 1173. Ο Μανουήλ καθόρισε την περιοχή γύρω από τρεις πόλεις, την Χλιάρα, την Πέργαμο και το Αδραμύττιο. Ο Μανουήλ ξανάχτισε και επανοχύρωσε τις πόλεις αλλά και τα οχυρά στην ύπαιθρο δημιουργώντας ξεχωριστή επαρχία υπό ένα διοικητή, τομ οποίο Χωνιάτης αρχαΐζων αποκαλεί με τον τίτλο  του «αρμοστή», αλλά ο πραγματικός τίτλος κατά πάσα πιθανότητα θα πρέπει να ήταν «δούξ». Αυτοκρατορικό χρυσόβουλλο του 1198 προς τους Βενετούς από την άλλη αναφέρει το Αδραμύττιο ξεχωριστά από το θέμα Νεοκάστρων, και η *Partitio Romaniae* του 1204 αναφέρει το θέμα Νεοκάστρων ως εντελώς ξεχωριστό από τις τρεις πόλεις. Η βυζαντινολόγος Ελένη Αρβελέρ ερμήνευσε τις αντικρουόμενες αναφορές αυτές ότι το θέμα Νεοκάστρων όντως αρχικά περιλάμβανε τις τρεις πόλεις, αλλά το 1198 το Αδραμύττιο αποτελούσε ξεχωριστή περιφέρεια, και ότι ο διαχωρισμός μεταξύ των πόλεων και του θέματος στην Partitio είναι το αποτέλεσμα ενός σφάλματος αντιγραφέα.

Το θέμα επέζησε της κατάλυσης της Βυζαντινής Αυτοκρατορίας από την Τέταρτη Σταυροφορία, και διατηρήθηκε από την Αυτοκρατορία της Νίκαιας, όπου αποτελούσε, μαζί με το Θέμα Θρακησίων στα νότια, τον πυρήνα του κράτους. Τα όρια του θέματος τότε ήταν διαφορετικά, το Αδραμύττιο ανήκε στη νεοσυσταθείσα Λατινική Αυτοκρατορία, και η Πέργαμος εγκαταλείφθηκε και ερειπώθηκε. Ο Γεώργιος Ακροπολίτης, αντικατοπτρίζοντας τη νέα κατάσταση, αναφέρει τα Νεοκάστρα ξεχωριστά από την Χλιάρα και την Πέργαμο, και καταγράφει το χωριό Κάλαμος (σήμερα: Gelembe) ως το βορειότερο σημείο του θέματος, στα σύνορα της Νίκαιας με τους Λατίνους. Βασιζόμενη στον Ακροπολίτη, η ιστορικός Ρούθ Μακρίδης πρότεινε μια εναλλακτική ανάγνωση του Χωνιάτη, η οποία τοποθετεί το αρχικό θέμα των Νεοκάστρων αμέσως στα ανατολικά των τριών πόλεων. Η Αρβελέρ πρότεινε επίσης ότι την εποχή της Νίκαιας το θέμα Νεοκάστρων εκτείνονταν στα νότια ως την Μαγνησία ή τις Σάρδεις, αλλά αυτό είναι καθαρή υπόθεση.

Γνωστοί διοικητές του θέματος είναι οι :
* ο Μανουήλ Καλαμπάκης, περί το 1284
* κάποιος Λιβαδάριος, ο οποίος συμμετείχε στην εξέγερση του Αλεξίου Φιλανθρωπηνού το 1296
* ο παρακοιμώμενος Κωνσταντίνος Δούκας Νεστόγγος, περί το 1303/4, τον οποίο η Αρβελέρ ταυτίζει με τον τελευταίο γνωστό δούκα του θέματος.

## Παραπομπές


## Πηγές
* 
* 
* 

Κατηγορία:Θέματα της Βυζαντινής Αυτοκρατορίας
Κατηγορία:Αυτοκρατορία της Νίκαιας
NGC 1365

Ο **[[Νέος Γενικός Κατάλογος|NGC]] 1365** (γνωστός και ως *Μεγάλος Ραβδωτός Σπειροειδής Γαλαξίας*) είναι ραβδωτός σπειροειδής γαλαξίας ο οποίος απέχει 56 εκατομμύρια έτη φωτός και βρίσκεται στον αστερισμό Κάμινο. Ο πυρήνας του έχει οβάλ σχήμα και γωνιακή διάμετρο περίπου 50&Prime; &times; 40&Prime;.

Οι βραχίονες του σχηματίζουν μεγάλες καμπύλες βόρεια και νότια από τα άκρα της ραβδωτής δομής που εκτείνεται σε άξονα ανατολικό-δυτικό. Έχουν ανιχνευθεί οι υπερκαινοφανείς αστέρες 2012fr, 2001du, 1983V και 1957C στον NGC 1365.

Τον Φεβρουάριο του 2013, βάσει παρατηρήσεων από το διαστημικό τηλεσκόπιο ακτίνων Χ NuSTAR, προέκυψε ότι στο κέντρο του γαλαξία υπάρχει υπερμεγέθης μαύρη τρύπα (περίπου δύο εκατομμυρίων ηλιακών μαζών) η οποία περιστρέφεται με ταχύτητα που προσεγγίζει αυτή του φωτός.

## Πολυμέσα

Image:NGC 1365.jpg|Η κεντρική περιοχή του NGC 1365.
Image:The Great Barred Spiral Galaxy.jpg|Ο *Μεγάλος Ραβδωτός Σπειροειδής Γαλαξίας*.Credit: ESO/IDA/Danish 1.5 m/ R. Gendler, J-E. Ovaldsen, C. Thöne, and C. Feron..
Image:PIA07901.png|Εικόνα στο υπεριώδες από το GALEX.Credit: GALEX/NASA.
Image:NGC 1365 ESO.jpg|Υπέρυθρη εικόνα του NGC 1365.Credit: ESO/P. Grosbøl.


## Παραπομπές


## Αναφορές

## Εξωτερικοί σύνδεσμοι
* 

1365
Κατηγορία:Ραβδωτοί σπειροειδείς γαλαξίες
Κατηγορία:Κάμινος (αστερισμός)
13179
NGC 6584

[thumb|250px|Το σφαιρωτό σμήνος NGC 6584 από το [Διαστημικό Τηλεσκόπιο Χαμπλ.]]
Το **NGC 6584** είναι σφαιρωτό σμήνος στον αστερισμό Τηλεσκόπιον. Απέχει περίπου 45.000 έτη φωτός από τη Γη. Στο NGC 6584 έχουν παρατηρηθεί 69 μεταβλητοί αστέρες, κυρίως μεταβλητοί τύπου RR Λύρας. Το ανακάλυψε ο Τζέιμς Ντάνλοπ το 1826. Έχει φαινόμενο μέγεθος +7,9, γεγονός που σημαίνει ότι είναι ορατό από μεγάλα κιάλια ή μεγαλύτερα οπτικά όργανα.

## Παραπομπές


## Αναφορές

## Εξωτερικοί σύνδεσμοι

κατηγορία:Τηλεσκόπιον (αστερισμός)
κατηγορία:Σφαιρωτά σμήνη
6584
Φρανσουά-Γκαμπριέλ Λεπώλ

[thumb|280x280px|''Ο ναύαρχος [Ανρί ντε Ρινί|ντε Ρινί* (1836). Μεταθανάτια προσωπογραφία από τον Λεπώλ.]]
Ο *'Γκυγιώμ-Φρανσουά-Γκαμπριέλ Λεπώλ*' (*Guillaume-François-Gabriel Lépaulle'') ήταν Γάλλος ζωγράφος του 19ου αιώνα. Γεννήθηκε το 1804 και πέθανε το 1886.

## Βιογραφία
Γεννήθηκε στις 21 Ιανουαρίου 1804 στις Βερσαλλίες και σπούδασε ζωγραφική στη Σχολή Καλών Τεχνών με δάσκαλους τους Οράς Βερνέ, Ζαν Μπατίστ Ρενό και Ζαν Βικτόρ Μπερτίν. Παρουσίασε τα έργα του τακτικά σε όλα τα Σαλόν του Παρισιού από το 1824 μέχρι το 1879, πραγματοποίησε μια σειρά ταξιδιών σε διάφορες περιοχές της Ευρώπης (Αγγλία, Ιταλία, Ισπανία) τα οποία αποτυπώνονται σε αρκετά έργα του ενώ υποστηρίζεται πως επισκέφτηκε επίσης την Αφρική, το Βέλγιο και την Οθωμανική Αυτοκρατορία. Τη δεκαετία του 1840 συμμετείχε στη διακόσμηση του χριστιανικού ναού Saint-Merri του Παρισιού. Εκτός από τη ζωγραφική ασχολήθηκε και με τον σχεδιασμό κουστουμιών για την όπερα των Παρισίων. Πέθανε το 1886 στο Άι της βορειοανατολικής Γαλλίας.

## Έργο & τεχνοτροπία
Ο Λεπώλ ασχολήθηκε στα έργα του με αναπαραστάσεις ιστορικών γεγονότων, σκηνές της καθημερινότητας και κυρίως με την προσωπογραφία. Τα έργα του χαρακτηρίζονται από τη δημιουργία πλούσιων σκηνικών, ο τρόπος ζωγραφικής του θεωρείται ως απαλός, ρευστός και γρήγορος ενώ το όλο ύφος του παραπέμπει στον εκλεκτισμό των ζωγραφικών ρευμάτων που κυριαρχούσαν εκείνη την εποχή στη γαλλική πρωτεύουσα. Πολλές από τις προσωπογραφίες του βρίσκονται στο παλάτι των Βερσαλλιών.

## Παραπομπές


Κατηγορία:Γάλλοι ζωγράφοι του 19ου αιώνα
Ανρί Ζοζέφ Αναστάζ Περοτέν

Ο **Ανρί Ζοζέφ Αναστάζ Περοτέν** (, 19 Δεκεμβρίου 1845 - 29 Φεβρουαρίου 1904) ήταν Γάλλος αστρονόμος.

## Βιογραφία
Ήταν από το 1884 μέχρι τον θάνατό του Διευθυντής του Αστεροσκοπείου της Νίκαιας. Υπό την καθοδήγησή του έγινε διεξοδική μελέτη του πλανήτη Άρη, καθορίστηκε η περίοδος περιστροφής της Αφροδίτης και υπολογίστηκαν οι ανωμαλίες στην τροχιά του αστεροειδούς Εστία.

## Οι [[αστεροειδής|αστεροειδείς]] που ανακάλυψε ο Περοτέν

## Ονομάστηκαν προς τιμήν του
* Ο αστεροειδής 1515 Περροτέν.
* Ο κρατήρας Περοτέν στον Άρη.

## Παραπομπές


## Πηγές
* Veröffentlichungen von H. J. Perrotin im Astrophysics Data System (hier als *Perrotin, Henri Joseph* sowie als *Perrotin, Joseph Athanase* geführt)
* N. N.: ''Anzeige des Todes von Joseph Athanase Perrotin'' Astronomische Nachrichten, Bd. 165 (1904), S. 253
* N. N.: ''Obituary.- M. Henry Perrotin.'' The Observatory, Vol. 27 (1904), S. 176-177 (Nachruf, englisch)

Κατηγορία:Γάλλοι αστρονόμοι
Κατηγορία:Αστρονόμοι του 19ου αιώνα
Θέμα Δρουγουβιτείας

Το **Θέμα Δρουγουβιτείας** ήταν διοικητική διαίρεση, μικρό Θέμα, της Βυζαντινής Αυτοκρατορίας στην σημερινή Μακεδονία κατά τον 12ο αιώνα. Περιλάμβανε τα εδάφη των σλάβων εγκατεστημένων εκεί Δρουγουβιτών (Δρουγουβῖται) αλλά και όμορες περιοχές μεταξύ Αλιάκμονα, ποταμού Λουδία και Αξιού ποταμού.

Γνωστοι αξιωματούχοι είναι οι :
*  Πέτρος Μόσχος, σπαθαροκανδιδάτος και άρχων Δρουγουβιτείας
*  Μιχαήλ Σκληρός, πρωτοπρόεδρος και αναγραφέας Δρουγουβιτείας
*  Πέτρος, στρατηγός Δρουγουβιτείας

## Δείτε
* Επισκοπή Δρουγουβιτείας

## Παραπομπές


Κατηγορία:Θέματα της Βυζαντινής Αυτοκρατορίας
Θέμα Βολερού

Το **Θέμα Βολερού** ήταν διοικητική διαίρεση (θέμα) της Βυζαντινής Αυτοκρατορίας στη σημερινή δυτική Θράκη. Διοικητικό κέντρο του Θέματος ήταν η Μοσυνόπολις.

Το θέμα Βολερού αρχικά ήταν τούρμα που δημιουργήθηκε κατά τα τέλη του 9ου αιώνα  για να εξελιχθεί σε θέμα πιθανότατα τον 11ο αιώνα, στα τέλη του ίδιου αιώνα διοικούνταν από κοινού με τα Θέματα Θεσσαλονίκης και Στρυμώνος. 

Το θέμα χωριζόταν σε δύο υποδιαιρέσεις, «βάνδες» όπως λέγονταν, την Βάνδα Μοσυνούπολης και την Βάνδα Περιθώριου. Στα όρια του θέματος αναφέρεται και η νήσος Καυκανάδες. Μέχρι τον 12ο αιώνα το θέμα διοικούσαν κατώτεροι υπάλληλοι, κριτές και αναγραφείς, έπειτα την διοίκηση ανέλαβε δουξ.

Γνωστοί διοικητές ήταν οι :
* Θεοφύλακτος, περ. 940-980
* Μιχαήλ Σερβλίας, περ. 1029-1030
* Ανδρόνικος, περ. 1033
* Κωνσταντίνος Καματηρός, περ. 1037
* Ιωάννης, περ. 1040
* Γεώργιος Εξαμιλίτης, ανάμεσα 1047 και 1055
* Βασίλειος, ανάμεσα 1047 και 1061
* Λέων Θυλακάς, περ. 1056 και περ. 1064
* Κυρίτζης, περ. 1062
* Νικόλαος Σερβλίας, περ. 1062
* Λέων, περ. 1064
* Ιωάννης Καταφλώρος, περ. 1074
* Χριστόφορος, περ. 1068
* Νικήτας Ξιφιλίνος, περ. 1088
* Ευθύμιος, 1095
* Μιχαήλ Ρόδιος

## Παραπομπές


## Πηγές
* Ελισάβετ Χατζηαντωνίου, Παρατηρήσεις σχετικά με την οικονομική διοίκησητου θέματος Βολερού, Στρυμόνος και Θεσσαλονίκης (11ος αι.) Στο: Βυζαντιακά, Τόμος 30ός, Αφιέρωμα στην Θεσσαλονίκη για τα 100 χρόνια από την απελευθέρωση της
* Γεωργαντέλη Ευρυδίκη (1998, Αριστοτέλειο Πανεπιστήμιο Θεσσαλονίκης (ΑΠΘ)), Η νομισματική κυκλοφορία στο χώρο της Δυτικής Θράκης: 490 - 1204

Κατηγορία:Θέματα της Βυζαντινής Αυτοκρατορίας
Κωνσταντίνος Δρούλιας

Ο **Κωνσταντίνος Δρούλιας** (1896 - 1976) ήταν Έλληνας βιομήχανος και πολιτικός.

## Βιογραφικά στοιχεία

Γεννήθηκε στην Πάτρα και ήταν γιος σταφιδέμπορου του Ανδρέα Δρούλια. Καταγόταν από τους Λαπαναγούς και ο παππούς του, Αναστάσιος Δρούλιας, είχε διατελέσει δήμαρχος Κερπίνης. Είχε άλλα τρία αδέλφια μεταξύ των οποίων και τον Τάση Δρούλια. Σπούδασε νομικά στο Πανεπιστήμιο Αθηνών και οικονομικές επιστήμες στο Λονδίνο. Επέστρεψε στην Πάτρα και ανέλαβε την διεύθυνση του οικογενειακού εμπορικού οίκου. Το 1920 ίδρυσε την “Ανώνυμον Σταφιδική Εταιρεία”  με υποκαταστήματα στην Αγγλία, τη Γερμανία και τις Η.Π.Α. ενώ παράλληλα συμμετείχε στην ίδρυση της "Α. Δρούλιας Α.Ε." και της “Ανώνυμος Βιομηχανική Εταιρεία  Ξυλείας” (Α.Β.Ε.Ξ.), της οποίας διετέλεσε πρόεδρος της περίοδο 1922 - 1927. Το 1926 ανέλαβε τη διεύθυνση της κλωστοϋφαντουργίας “Αφοί Ρετσίνα Α.Ε.” και εν συνεχεία ίδρυσε την εταιρεία  “Αλκίνοος Α.Ε. Γεωργικών και Κτηματικών Επιχειρήσεων”, με την οποία δραστηριοποιήθηκε μέχρι και το 1965.

Στις εκλογές του 1923 εξελέγη βουλευτής Πατρών. Είχε επίσης διατελέσει πρόεδρος της Πανελληνίου Ενώσεως Βιομηχάνων (1936 - 1937) και αντιπρόεδρος του Συνδέσμου Ελλήνων Βιομηχάνων (1937).

Απεβίωσε το 1976 στην Αθήνα. Ήταν παντρεμένος με την Ντόρα Ρετσίνα, εγγονή του Θεόδωρου Ρετσίνα, και είχαν αποκτήσει τον Ανδρέα Δρούλια, σύζυγο της Λουκίας Θρασύβουλου Ζαΐμη, και την Κάτια Δρούλια, σύζυγο του Λουκά Ράλλη, εμπόρου, γιου του Sir Στρατή Ράλλη και γόνου της εμπορικής οικογένειας Ράλλη.

## Παραπομπές


Κατηγορία:Έλληνες βιομήχανοι
Κατηγορία:Βουλευτές Πατρών
Γερανιώτης

Το ελληνικό επώνυμο **Γερανιώτης** μπορεί να αναφέρεται σε κάποιο από τα παρακάτω πρόσωπα:

* Ανδρέας Γερανιώτης (1855-1926), αγωνιστής στις Κρητικές Επαναστάσεις του 1821
* Δημήτριος Γερανιώτης (1871-1966), ζωγράφος και καθηγητής στην ΑΣΚΤ
* Ιωάννης Γερανιώτης (1793-1885), αγωνιστής στην Επανάσταση του 1821
Φαραντάτος

Το ελληνικό επώνυμο **Φαραντάτος** μπορεί να αναφέρεται σε κάποιο από τα παρακάτω πρόσωπα:

* Μητροπολίτης Νέας Ιωνίας και Φιλαδελφείας Κωνσταντίνος Φαραντάτος (γενν. 1930)
* Σπύρος Φαραντάτος (1895-1962), πιανίστας, καθηγητής και διευθυντής του Ωδείου Αθηνών

## Δείτε επίσης
* Άννα Φαραντάτου
Φικιώρης

Το ελληνικό επώνυμο **Φικιώρης** (που ετυμολογικά προέρχεται από τη λέξη *οφφίκιον* = δημόσιο αξίωμα) μπορεί να αναφέρεται σε κάποιο από τα παρακάτω πρόσωπα, κυρίως απογόνους αρχοντικής οικογενείας προκρίτων της Λακωνίας, όπως υποδηλώνει και η ετυμολογία:

* Γεώργιος Φικιώρης (1855-1942), δικηγόρος, βουλευτής και για λίγο υπουργός Δικαιοσύνης
* Ευτύχιος Φικιώρης (γενν. 1914), δικηγόρος, συγγραφέας και μεταφραστής
* Ιωάννης Φικιώρης (1859-1917), υποστράτηγος, από τους αρχηγούς του Κινήματος στο Γουδί το 1909
* Ιωάννης Φικιώρης (1917-2014), υφυπουργός Οικονομικών και υπουργός Εμπορικής Ναυτιλίας
* Πέτρος Φικιώρης (1884-1963), δικαστικός, βουλευτής Λακωνίας και για λίγο υπουργός Αεροπορίας
Μαρία Κομνηνή (κόρη του Μανουήλ Α΄)

Η **Μαρία Κομνηνή** (π.1152 - π.1182) η πορφυρογέννητη ήταν κόρη του Μανουήλ Α' Κομνηνού, αυτοκράτορα των Ρωμαίων και της πρώτης συζύγου του Βέρθας (μετονομάστηκε σε Ειρήνη) του Ζούλτσμπαχ.

Ήταν το πρώτο παιδί του Μανουήλ Α' και γεννήθηκε στην *Πορφύρα*, στο δωμάτιο των Ανακτόρων της Κωνσταντινούπολης, πιθανότατα τον Μάρτιο του 1152. Το 1163 αρραβωνιάστηκε με τον μέλλοντα βασιλιά Μπέλα Γ΄ της Ουγγαρίας. Ο Μανουήλ Α', που δεν είχε ακόμη άρρεν τέκνο, τον προόριζε για διάδοχό του. Όμως το 1169 η δεύτερη σύζυγός του έκανε γιο και έτσι χάλασε η συμφωνία. Μετά αρραβώνιασε τη Μαρία με τον βασιλιά Γουλιέλμο B΄ της Σικελίας, μετά όμως χάλασε και αυτή τη συμφωνία. Το 1179 ο πατέρας της συμφώνησε να την παντρέψει με έναν γιο του μαρκήσιου Γουλιέλμου Ε΄ του Μομφερράτου. Ο μόνος ελεύθερος ήταν ο 5ος γιος, ο Ρενιέ. Ο γάμος έγινε τον Φεβρουάριο του 1180 στην Παναγία των Βλαχερνών και συνοδεύτηκε από πολυτελείς εκδηλώσεις και παιχνίδια στον Ιππόδρομο, όπως περιγράφει ο Γουλιέλμος της Τύρου, λατίνος πατριάρχης Ιεροσολύμων. Στον Ρενιέ του Μομφερράτου δόθηκε ο τίτλος του *καίσαρα* και (όπως αναφέρουν δυτικές πηγές) η Θεσσαλονίκη ως *πρόνοια*. 

Το 1180 ο πατέρας της απεβίωσε και τον διαδέχθηκε ο ενδεκάχρονος αδελφός της Αλέξιος Β' με αντιβασίλισσα τη μητέρα του Μαρία της Αντιόχειας (μετονομάστηκε σε Ξένη). Τη δυσαρέσκεια των πολιτών για τον εραστή και τη φιλοδυτική πολιτική τής αντιβασίλισσας εκμεταλλεύθηκαν η Μαρία και ο Ρενιέ. Ενθάρρυναν μια στάση εναντίον της, με σκοπό τον εκτοπισμό της και ίσως και του Αλέξιου Β'. Όταν το σχέδιο ανακαλύφθηκε, συνελήφθησαν μερικοί από τους συμμετέχοντες, ενώ οι υπόλοιποι μαζί με τη Μαρία και τον Ρενιέ ζήτησαν άσυλο στην Αγία Σοφία. Μετά από πάλη μέσα στον ναό, συμφωνήθηκε αμνηστία. Η αντιβασίλισσα ενθάρρυνε την επιστροφή του Ανδρόνικου Κομνηνού από την εξορία για να τη βοηθήσει, όμως το 1182 την εκτόπισε αναλαμβάνοντας αυτός αντιβασιλιάς. Αμέσως μετά η Μαρία και ο Ρενιέ πέθαναν, μάλλον από δηλητήριο, αφού εμπόδιζαν τα σχέδια του Ανδόνικου να αναλάβει την εξουσία. Το 1183 έγινε βασιλιάς ως Ανδρόνικος Α'.

Ένας μεγαλύτερος αδελφός του Ρενιέ, ο Βονιφάτιος Α' του Μομφερράτου, έγινε από τους ηγέτες της Δ' Σταυροφορίας και μετά την άλωση της Κωνσταντινούπολης από τους σταυροφόρους το 1204 ίδρυσε το βασίλειο της Θεσσαλονίκης.

## Παραπομπές
 		


## Πηγές

* Χωνιάτης Νικήτας, *Ιστορία*
* Garland Lynda, & Stone Andrew, *Maria Porphyrogenita, daughter of Manuel I Comnenus* 
* Οn-line εγκυκλοπαίδεια *De Imperatoribus Romanis*, http://www.roman-emperors.org/maryp.htm

Κατηγορία:Βυζαντινοί σφετεριστές
Κατηγορία:Βυζαντινοί του 12ου αιώνα
Μαρια Κομνηνη
Κατηγορία:Πορφυρογέννητες
NGC 1097

Ο **[[Νέος Γενικός Κατάλογος|NGC]] 1097** είναι ραβδωτός σπειροειδής γαλαξίας, ο οποίος απέχει περίπου 45 εκατομμύρια έτη φωτός από τη Γη και βρίσκεται στον αστερισμό Κάμινο. Είναι επίσης γαλαξίας Σίφερτ και τον ανεκάλυψε ο αστρονόμος Ουίλιαμ Χέρσελ στις 9 Οκτωβρίου 1790. Υπάρχουν δύο δορυφορικοί γαλαξίες, ο **NGC 1097A** και **NGC 1097B**. Ο πρώτος είναι ο μεγαλύτερος από τους δύο και απέχει 42.000 έτη φωτός από το κέντρο του NGC 1097. Η βαρυτική αλληλεπίδραση είναι πολύ έντονη ανάμεσα στον NGC 1097 και τον NGC 1097Α.

## Χαρακτηριστικά
Στο κέντρο του γαλαξία βρίσκεται υπερμεγέθης μαύρη τρύπα, που φτάνει στα 140 εκατομμύρια ηλιακές μάζες. Γύρω από αυτήν υπάρχει μεγάλος δακτύλιος περιοχών όπου γεννώνται νέοι αστέρες, εξαιτίας της εισροής ύλης από άλλες περιοχές του γαλαξία, ενώ πελώριο δίκτυο αερίων και σκόνης μεταφέρει υλικό από τον δακτύλιο στη μαύρη τρύπα. Η διάμετρός του είναι περίπου 5.000 έτη φωτός, ενώ οι βραχίονες του γαλαξία εκτείνονται για δεκάδες χιλιάδες έτη φωτός.

Από το 1992 έχουν ανιχνευθεί τέσσερις υπερκαινοφανείς αστέρες: οι SN 1992bd, SN 1999eu, SN 2003B και SN 2023rve.

## Φωτογραφίες

Image:NGC 1097 center Hubble.jpg|Φωτογραφία του δακτυλίου γύρω από το κέντρο του γαλαξία, όπου γεννώνται νέα άστρα (από το διαστημικό τηλεσκόπιο Χαμπλ)
Image:Phot-33a-05.jpg|Σύνθετη φωτογραφία της κεντρικής περιοχής του NGC 1097. Credit: ESO
Image:Coiled Galaxy.jpg|Φωτογραφία του γαλαξία στο υπέρυθρο από το διαστημικό τηλεσκόπιο Spitzer


## Παραπομπές


## Αναφορές

## Εξωτερικοί σύνδεσμοι
* 

Κατηγορία:Ραβδωτοί σπειροειδείς γαλαξίες
Κατηγορία:Κάμινος (αστερισμός)
1097
Κατηγορία:Αντικείμενα Caldwell
Κατηγορία:Γαλαξίες Arp
10488
Πορφυρογέννητος

thumb|Κάτοψη του συγκροτήματος των Ανακτόρων της Κωνσταντινούπολης
Το επίθετο **Πορφυρογέννητος** σημαίνει στην κυριολεξία «αυτός που γεννήθηκε μέσα στην Πορφύρα», δηλαδή στο ομώνυμο δωμάτιο των βυζαντινών ανακτόρων της Κωνσταντινούπολης. Γενικά σημαίνει «αυτός που γεννήθηκε όταν ο πατέρας του ήταν αυτοκράτορας». Ο όρος χρησιμοποιήθηκε στη Βυζαντινή αυτοκρατορία, από τον 6ο ως τον 15ο αιώνα.

Έτσι, ο Κωνσταντίνος Ζ' της δυναστείας των Μακεδόνων ονομάζεται *Πορφυρογέννητος* διότι γεννήθηκε το 905, δηλ. κατά τη διάρκεια της βασιλείας του πατέρα του, Λέοντος ΣΤ' (886-912). Στο έργο του *[[Περί βασιλείου τάξεως]]*, μας περιγράφει την τελετή κατά τη γέννηση.

Επίσης η αυτοκράτειρα Ζωή ονομάζεται *Πορφυρογέννητη* όπως και η θεία της πριγκίπισσα Άννα, η αδερφή της αυτοκράτειρα Θεοδώρα και η ιστορικός Άννα Κομνηνή . Όπως μας περιγράφει στην *[[Αλεξιάδα]]* της η Άννα Κομνηνή, η Πορφύρα ήταν κτήριο κοντά στο Παλάτι του Βουκολέοντος, στο σύμπλεγμα των ανακτόρων της Κωνσταντινούπολης. Ήταν κυβικού σχήματος, με πυραμιδοειδή στέγη, ενώ το δάπεδο και οι τοίχοι ήταν καλυμμένα με πορφυρά μάρμαρα. 

Το επίθετο *πορφυρογέννητος* δεν πρέπει να συγχέεται με το δικαίωμα διαδοχής, καθώς το αυτοκρατορικό αξίωμα ήταν αιρετό. Κατά παράδοση, τον αυτοκράτορα διαδεχόταν ο πρωτότοκος γιος του, ακόμα και αν δεν είχε γεννηθεί στην Πορφύρα.

## Πηγές

* *The Oxford Dictionary of Byzantium*, Oxford University Press, New York & Oxford, 1991, σ. 1701. ISBN 0195046528
* Άννας Κομνηνής, *Αλεξιάς*
* "Liudprand of Cremona - a diplomat?" του Constanze M.F. Schummer in Shepard J. & Franklin, Simon. (Eds.) (1992) Byzantine Diplomacy: Papers from the Twenty-fourth Spring Symposium of Byzantine Studies, Cambridge, March 1990. Aldershot: Variorum, p. 197.

Κατηγορία:Βυζαντινοί τιμητικοί τίτλοι
Νερουλάς

thumb|Ο μεταφορέας νερού ή "bhisti" στην Ινδία
Ο **νερουλάς** ή **νεροκόπος** ήταν πλανόδιος πωλητής νερού και αναλάμβανε την τροφοδότηση των σπιτιών, σε πόλεις ή χωριά, που δεν είχαν δική τους προμήθεια.

Στην παλιά Αθήνα του 19ου αιώνα όπου δεν υπήρχε ακόμα ύδρευση στα σπίτια, αναλάμβανε την τροφοδότησή τους με νερό που προμηθευόταν από τον Υμηττό και κουβαλούσε με γαϊδούρι, μουλάρι ή κάρο. Έκανε πολλά κοπιαστικά δρομολόγια και αμειβόταν περίπου 1 δεκάρα τον τενεκέ. Υπήρχε συνήθως ένας νερουλάς σε κάθε γειτονιά και είχε σταθερή πελατεία. Ο Σπύρος Λούης, καθώς και ο πατέρας του, ασκούσαν αυτό το επάγγελμα στο Μαρούσι.

Το επάγγελμα αυτό εκτοπίστηκε ταχύτατα με την ίδρυση της ΟΥΛΕΝ -κατόπιν ΕΕΥ (1974-1980) & σήμερα ΕΥΔΑΠ- το 1930.

## Δείτε επίσης
* Υδροχόος (αστρολογία)

## Πηγές
* https://journalofpupils.wordpress.com/2013/03/04/επαγγέλματα-που-χάθηκαν-εφημεριδοπ/

## Παραπομπές


Κατηγορία:Παραδοσιακά επαγγέλματα
Κατηγορία:Πλανόδιοι μικροπωλητές
NGC 2976

Ο **NGC 2976** είναι σπειροειδής γαλαξίας που απέχει 10 εκατομμύρια έτη φωτός από την Γη και βρίσκεται στον αστερισμό Μεγάλη Άρκτος. Είναι συνοδός του Μεσιέ 81 και μέλος της Ομάδας γαλαξιών Μ81.

Τον ανακάλυψε ο Ουίλιαμ Χέρσελ (Frederick William Herschel) στις 8 Νοεμβρίου 1801.

## Αναφορές

## Εξωτερικοί σύνδεσμοι

2976
Κατηγορία:Σπειροειδείς γαλαξίες
Κατηγορία:Μεγάλη Άρκτος
Κατηγορία:Ιδιόμορφοι γαλαξίες
28120
05221
Πάουλ Κεμπφ

Ο **Πάουλ Φρήντριχ Φέρντιναντ Κεμπφ** (, 3 Ιουνίου 1856 &ndash; 16 Φεβρουαρίου 1920) ήταν Γερμανός αστρονόμος.

## Βίος και επιστημονικό έργο
Το 1878 ολοκλήρωσε το διδακτορικό του στο Πανεπιστήμιο Χούμπολτ του Βερολίνου και την 1η Ιουλίου του ίδιου έτους έγινε βοηθός στο Ινστιτούτο Αστροφυσικής του Πότσδαμ.

Βοήθησε τον αστρονόμο Γκούσταβ Σπέρερ (Gustav Spörer) στην παρατήρηση της δραστηριότητας των ηλιακών κηλίδων. Το 1882 συμμετείχε σε ερευνητική αποστολή στη Χιλή με σκοπό την παρατήρηση της διαβάσεως της Αφροδίτης, ενώ αργότερα συμμετείχε σε δύο αποστολές στη Ρωσία (το 1887 και το 1914) για να παρατηρήσει ηλιακές εκλείψεις. Το 1886 προήχθη σε αστρονόμο και ξεκίνησε τη συνεργασία του με τον φίλο και συνάδελφό του Γκούσταβ Μύλερ (Gustav Müller) με στόχο να μελετηθούν όλοι οι αστέρες του βορείου ημισφαιρίου με φαινόμενο μέγεθος λαμπρότερο του 8,5 και αναφέρονταν στον αστρονομικό κατάλογο *[[Bonner Durchmusterung]]*. Το έργο τους δημοσιεύτηκε στα 1894-1906, ενώ το 1907 παρουσιάστηκε το ολοκληρωμένο *Potsdamer Photometrische Durchmusterung*.

Το 1894 έγινε κύριος παρατηρητής στο Πότσδαμ και το 1914 γραμματέας της *[[Astronomische Gesellschaft]]*. Αργότερα έγινε και ταμίας, διατήρησε μάλιστα τις δύο θέσεις μέχρι τον θάνατό του. Η σύζυγός του, Helene Marie Emilie Kempf, ήταν μία από τις δύο πρώτες γυναίκες που έγιναν μέλη της Astronomische Gesellschaft το 1921.

## Παραπομπές

## Βιβλιογραφία
*

Κατηγορία:Γερμανοί αστρονόμοι
Κατηγορία:Αστρονόμοι του 19ου αιώνα
Κατηγορία:Αστρονόμοι του 20ού αιώνα
Λάζαρος Μπουλάκης

Ο **Λάζαρος Μπουλάκης** του Δημητρίου (γενν. 1924) είναι Έλληνας δικηγόρος και πολιτικός που διετέλεσε βουλευτής Χαλκιδικής με το ΠΑΣΟΚ.

## Βιογραφικά στοιχεία
Γεννήθηκε το 1924 στο Βάβδο Χαλκιδικής. Σπούδασε στη Νομική Σχολή του Αριστοτελείου Πανεπιστημίου Θεσσαλονίκης (ΑΠΘ) και άσκησε τη δικηγορία.

Το 1974 ήταν ιδρυτικό μέλος του ΠΑΣΟΚ Χαλκιδικής και το 1982 υποψήφιος δήμαρχος Πολυγύρου.

Διετέλεσε πρόεδρος του Δικηγορικού Συλλόγου Χαλκιδικής από το 1982 έως το 1985, και βουλευτής Χαλκιδικής του ΠΑΣΟΚ από το 1985 έως το 1989. 

Απεβίωσε 5/2/2019 στον Πολύγυρο Χαλκιδικής

## Παραπομπές


Κατηγορία:Βουλευτές Χαλκιδικής
Κατηγορία:Βουλευτές εκλεγμένοι με το ΠΑΣΟΚ
Κατηγορία:Έλληνες δικηγόροι του 20ού αιώνα
Πέτρος Φικιώρης

Ο **Πέτρος Ι. Φικιώρης** (1884-1963) ήταν Έλληνας δικαστικός και πολιτικός. Υπηρέτησε ως βουλευτής και ως νομάρχης.

## Βιογραφία
Ήταν γιος του υποστρατήγου Ιωάννη Φικιώρη. Σπούδασε νομικά και άσκησε το επάγγελμα του δικηγόρου, πρώτα στη Σπάρτη και στη συνέχεια στην Αθήνα. Λίγο μετά ακολούθησε τον κλάδο των εισαγγελέων. Διορίστηκε Νομάρχης Αρκαδίας και ως νομάρχης, το 1934, κατασκεύασε έργα στο χείμαρο Βελονά. Ήταν επίσης διορισμένος βασιλικός επίτροπος στο Στρατοδικείο Αθηνών.

Εξελέγη βουλευτής Λακωνίας για πρώτη φορά το 1932 με το Κόμμα Φιλελευθέρων και επανεξελέγη το 1936 με το ίδιο κόμμα και το 1951 με την ΕΠΕΚ.
Ανέλαβε υπουργός Αεροπορίας στην κυβέρνηση εθνικής ενότητας του Γεωργίου Παπανδρέου από τις 25 Οκτωβρίου 1944 ως τις 3 Ιανουαρίου 1945. 

Πέθανε το 1963.

## Παραπομπές


Κατηγορία:Βουλευτές Λακωνίας
Κατηγορία:Βουλευτές εκλεγμένοι με το κόμμα των Φιλελευθέρων
Κατηγορία:Βουλευτές εκλεγμένοι με την ΕΠΕΚ
Κατηγορία:Νομάρχες Αρκαδίας
Κατηγορία:Έλληνες υπουργοί Αεροπορίας
Κατηγορία:Έλληνες δικαστικοί
NGC 2366

Ο **[[Νέος Γενικός Κατάλογος|NGC]] 2366** είναι ακανόνιστος γαλαξίας τύπου IBm στον αστερισμό Καμηλοπάρδαλις. Απέχει περίπου 11 εκατομμύρια έτη φωτός και ανήκει στην Ομάδα γαλαξιών Μ81. 

Τον ανακάλυψε ο αστρονόμος Ουίλιαμ Χέρσελ (William Herschel) στις 3 Δεκεμβρίου 1788.

## Παραπομπές


## Αναφορές

## Εξωτερικοί σύνδεσμοι
* 

2366
Κατηγορία:Ακανόνιστοι γαλαξίες
Κατηγορία:Καμηλοπάρδαλις (αστερισμός)
21102
03851
Το διπλό βιβλίο

***Το διπλό βιβλίο*** είναι μυθιστόρημα του Δημήτρη Χατζή, που κυκλοφόρησε για πρώτη φορά το 1976.

Θεωρείται ως ένα από τα κορυφαία δείγματα της ελληνικής μεταπολεμικής πεζογραφίας. Υποτίθεται ότι περιγράφει τη μοναχική και σκληρή ζωή ενός έλληνα στη μετεμφυλιακή Ελλάδα και κατόπιν στη Γερμανία. Όμως κατά τον συγγραφέα, το βιβλίο αποτελεί «*μια έκφραση ελληνικής αγωνίας μπροστά στον σημερινό κόσμο*».

## Δομή και πλοκή
*Το διπλό βιβλίο* χωρίζεται σε εννέα κεφάλαια:
# Αουτέλ - Άουτο Ελέκτρικα
# Το ξυλάδικο του Βόλου
# Ο Κάσπαρ Χάουζερ στην έρημη χώρα
# Ρέκβιεμ για ένα μικρό ράφτη 
# Από το φίφτυ-φίφτυ στον έρωτα 
# Η τελευταία αρκούδα της Πίνδου 
# Τα γουδοχέρια
# Η Αναστασία των Μολάων
# Επίλογος στο πρώτο βιβλίο. Μικρός πρόλογος για το δεύτερο

Όλα αυτά τα κεφάλαια, εκτός του τελευταίου, έχουν αυτοτελή δομή και μπορούν να διαβαστούν σαν πλήρη διηγήματα.

Αφηγητής στο μυθιστόρημα είναι ο Κώστας, ένας έλληνας μετανάστης στη «*[[Στουτγκάρδη]]*» της Γερμανίας την εποχή της ελληνικής Χούντας. Ο Κώστας απευθύνεται στο β΄ πρόσωπο σε έναν άγνωστο συγγραφέα, που ακολουθεί τον Κώστα αναζητώντας τη «*ρωμέικη ρίζα*» του.

Η αφήγηση περιλαμβάνει τη μοναχική πορεία του Κώστα στη Γερμανία, τις αναμνήσεις του από τη μετακατοχική Ελλάδα, τη στερημένη ζωή του αριστερού πατέρα του, τις πίκρες της αδελφής του και την απογοήτευση ενός παλιννοστούντα φίλου του σε μια Ελλάδα που τρεκλίζει από πολιτικές τρικυμίες και κοινωνικές αλλαγές.

Το βιβλίο τελειώνει με τις λίγες σημειώσεις που άφησε πίσω του ο άφαντος πλέον συγγραφέας. Για τις σημειώσεις αυτές, ο αφηγητής Κώστας παρατηρεί: «*Είναι κείνα που 'γραψε στο ξεχωριστό του σημείωμα. Για μένα. Γι' αυτούς τους άλλους που λέει. Για την ελπίδα. Κι ας είναι και λίγο για την Ελλάδα &mdash; γιατί να μην είναι;*»

## Κυκλοφορία και υποδοχή
Ο Χατζής συνέλαβε την ιδέα για το συγκεκριμένο μυθιστόρημα την εποχή που ζούσε στη Βουδαπέστη, πριν ακόμα επιστρέψει στην Ελλάδα. Ορισμένα αποσπάσματα δημοσιεύθηκαν στον αθηναϊκό Τύπο το 1975, και το βιβλίο κυκλοφόρησε για πρώτη φορά τον Σεπτέμβριο του 1976 από τις εκδόσεις Εξάντας. Έναν χρόνο μετά, ξανακυκλοφόρησε από τις εκδόσεις Κείμενα στην οριστική του μορφή. Αμέσως μετά την πρώτη του κυκλοφορία, το βιβλίο έγινε δεκτό με πολύ ευνοϊκά σχόλια και γνώρισε σημαντική εμπορική επιτυχία.

Σύμφωνα με την Τριάντου, πρόκειται για ένα βιβλίο «*σταθμό*» το οποίο «*κάτω από την απλοϊκή επιφάνεια*» κρύβει «*μια σύνθετη πολυπλοκότητα γεμάτη συμβολισμούς και αλληγορίες*». Στο σημείωμα της τελευταίας του έκδοσης, αναφέρεται επίσης ότι *Το διπλό βιβλίο* είναι βιβλίο «*της μοναξιάς*» και «*της ελπίδας*», που μιλάει για τη «*συνάντηση*» του παλιού κόσμου με τον καινούργιο. Δεν έλειψαν ωστόσο και ορισμένες επικρίσεις για δομικές αδυναμίες (μικρή έκταση, ελλειματικός λόγος, κ.λπ.), για τη γλώσσα και το θέμα του έργου.

*Το διπλό βιβλίο* έχει μεταφραστεί στα Ολλανδικά (1979), στα Ρουμανικά (1982), στα Γερμανικά (1983 & 1985) και στα Ιταλικά (2010) και στα Καταλανικά (2021). Το 2012 μεταφέρθηκε στο θέατρο στην Αθήνα, σε σκηνοθεσία Δημήτρη Ξανθόπουλου.

## Παραπομπές


Διπλο βιβλιο
Κατηγορία:Μυθιστορήματα του 1976
Ηλίας Δεκουλάκος

Ο **Ηλίας Δεκουλάκος** (1929 - 1998) ήταν Έλληνας ζωγράφος.

## Βίος
Γεννήθηκε το 1929 στην Αθήνα και καταγόταν από τη Μάνη. Σπούδασε ζωγραφική στην ΑΣΚΤ ολοκληρώνοντας τις σπουδές του το 1956 ενώ έλαβε μαθήματα και από τον Σπύρο Παπαλουκά. Αργότερα δίδαξε ελεύθερο σχέδιο πρώτα στο Αθηναϊκό Τεχνολογικό Ινστιτούτο (1960-1968) και έπειτα στο δικής του ιδιοκτησίας Εργαστήριο Ελευθέρων Σπουδών Ζωγραφικής (1969-1972).

Διακρίθηκε και τιμήθηκε με βραβεία ήδη από τα νεανικά του χρόνια. Η περίοδος της δικτατορίας -την οποία καυτηρίασε με ατομικές του εκθέσεις- σήμανε μια στροφή στο ύφος του, καθώς τα αφηρημένα και εξπρεσιονιστικά στοιχεία έδωσαν τη θέση τους στο φωτογραφικό ρεαλισμό κριτικού χαρακτήρα. Το 1982 εκλέχθηκε τακτικός καθηγητής της ΑΣΚΤ στην έδρα της ζωγραφικής και κατά τα κατοπινά χρόνια εμπλούτισε το έργο του με τη χρήση περιβαλλόντων video κ.α. Τη θέση του τη διατήρησε μέχρι την παραίτησή του το 1988. Μετά το 1988 ήταν ομότιμος καθηγητής. Πέθανε το 1998.

## Έργο
Με αφετηρία το 1963 πραγματοποίησε αρκετές ατομικές εκθέσεις ενώ συμμετείχε και σε πολλές ομαδικές στην Ελλάδα αλλά και σε χώρες του εξωτερικού (Γαλλία, Αίγυπτος κλπ). Δημιουργίες του εκτέθηκαν μετά θάνατον στην Εθνική Πινακοθήκη, στο Μέγαρο Μουσικής Αθηνών, στο Μουσείο Μπενάκη, στην ελληνική περιφέρεια αλλά και στην Κωνσταντινούπολη.

Αν και αρχικά κινήθηκε στα πλαίσια της εξπρεσιονιστικής αφαίρεσης στην πορεία στράφηκε προς την παραστατικότητα παρουσιάζοντας υπερρεαλιστικές ανθρώπινες μορφές και αντικείμενα ενώ αργότερα ασχολήθηκε και με την τοπιογραφία.

## Παραπομπές


Κατηγορία:Έλληνες ζωγράφοι του 20ού αιώνα
Βρανάς Ηλείας

Ο **Βρανάς** είναι μικρό χωριό της Ηλείας στην Περιφερειακή Ενότητα Ηλείας**** σε υψόμετρο 51 μέτρων, το οποίο βρίσκεται βορειοδυτικά του νομού Ηλείας, σε απόσταση 7,5 χλμ. Δ.-ΒΔ. από τη Γαστούνη (έδρα του δήμου) και μόλις 2 χλμ. Δ. από το Βαρθολομιό. Ως οικισμός αναφέρεται επίσημα μετά την απελευθέρωση το 1835 να προσαρτάται στον τότε δήμο Κυλληνίας. Σύμφωνα με το Σχέδιο Καλλικράτης ανήκει στη δημοτική κοινότητα Βαρθολομιού που υπάγεται στη δημοτική ενότητα Βαρθολομιού του Δήμου Πηνειού ενώ σύμφωνα με την απογραφή 2011 έχει πληθυσμό 316 κατοίκους, ενώ οι μόνιμοι δεν ξεπερνούν τους 100.

## Παραπομπές


Κατηγορία:Χωριά της περιφερειακής ενότητας Ηλείας
Κατηγορία:Δήμος Πηνειού
Κατάλ

Το **κατάλ (katal)** (σύμβολο: kat) είναι η μονάδα του SI για την καταλυτική δραστικότητα (ενεργότητα). Είναι μια παράγωγη μονάδα του SI για την ποσοτικοποίηση της καταλυτικής δραστικότητας των ενζύμων (που μετρά το επίπεδο της ενζυματικής δραστικότητας στην ενζυματική κατάλυση) και σε άλλους καταλύτες. Η χρήση της συνιστάται από την *[[Γενική Διάσκεψη Μέτρων και Σταθμών]]* και άλλους διεθνείς οργανισμούς. Αντικαθιστά την *ενζυμική μονάδα (enzyme unit)* που δεν ανήκει στο SI. Οι ενζυμικές μονάδες, όμως, χρησιμοποιούνται ακόμα πιο συχνά στην πράξη προς το παρόν από την κατάλ, ιδιαίτερα στη βιοχημεία. 

Η κατάλ δεν χρησιμοποιείται για να εκφράσει τον ρυθμό της αντίδρασης· αυτό εκφράζεται σε μονάδες συγκέντρωσης ανά δευτερόλεπτο (ή mol ανά λίτρο και ανά δευτερόλεπτο). Χρησιμοποιείται για να εκφράσει την *καταλυτική δραστικότητα (catalytic activity)* που είναι μια ιδιότητα του καταλύτη. Το κατάλ δεν εξαρτάται από τη διαδικασία μέτρησης, αλλά η αριθμητική τιμή δεν είναι ανεξάρτητη και εξαρτάται από τις πειραματικές συνθήκες. Συνεπώς, για να καθοριστεί η ποσότητα ενός καταλύτη, ο ρυθμός μετατροπής μιας συγκεκριμένης χημικής αντίδρασης καθορίζεται ως mol που αντέδρασαν ανά δευτερόλεπτο. Ένα κατάλ θρυψίνης (trypsin), παραδείγματος χάρη, είναι η ποσότητα της θρυψίνης που διασπά ένα mol των δεσμών πεπτιδίου ανά δευτερόλεπτο κάτω από καθορισμένες συνθήκες.

## Ορισμός
:1 kat =  1 mol/s

## Πολλαπλάσια SI
Δείτε Διεθνές σύστημα μονάδων#Προθέματα μονάδων

## Προέλευση
Το όνομα κατάλ χρησιμοποιείται για δεκαετίες και έγινε επίσημη μονάδα του SI το 1999.

## Παραπομπές


## Εξωτερικοί σύνδεσμοι
* Unit "katal" for catalytic activity (IUPAC Technical Report) *Pure Appl. Chem.* Vol. 73, No. 6, pp.&nbsp;927–931 (2001) http://www.iupac.org/publications/pac/2001/7306/7306x0927.html
* 

Κατηγορία:Παραγόμενες μονάδες του SI
Γιόχαν Γκότφριντ Κέλερ

Ο **Γιόχαν Γκότφριντ Κέλερ** (Johann Gottfried Köhler, 15 Δεκεμβρίου 1745 – 19 Σεπτεμβρίου 1801) ήταν Γερμανός αστρονόμος.

Ανακάλυψε αρκετά νεφελώματα, αστρικά σμήνη και γαλαξίες, εκ των οποίων τα πιο γνωστά είναι το ανοικτό σμήνος Μ67 και οι ελλειπτικοί γαλαξίες Μ59 και Μ60. Τους δύο γαλαξίες τους ανακάλυψε στις 11 Απριλίου 1779.

Εργάστηκε μαζί με τον γνωστό αστρονόμο Γιόχαν Μπόντε (Johann Elert Bode), που βελτίωσε και δημοσίευσε την πρόταση του Κέλερ για το σύμβολο του Ουρανού. Από το 1784 ήταν διευθυντής του *[[Mathematisch-Physikalischer Salon]]*.

## Παραπομπές


Κατηγορία:Γερμανοί αστρονόμοι
Κατηγορία:Αστρονόμοι του 18ου αιώνα
Νέναντ Σιμεούνοβιτς

Ο **Νέναντ Σιμεούνοβιτς** είναι Σέρβος πρώην διεθνής πετοσφαιριστής, ο οποίος γεννήθηκε στην Τούζλα της Βοσνίας στις 13 Απριλίου 1982 και αγωνίστηκε ως ακραίος σε ομάδες της Σερβίας, της Ελλάδας, της Ρωσίας και της Τουρκίας.

## Καριέρα
Ο Σιμεούνοβιτς ξεκίνησε την καριέρα του από την ομάδα της Βοϊβοντίνα, ενώ παράλληλα κατέλαβε την τέταρτη θέση στο ευρωπαϊκό πρωτάθλημα νέων με την εθνική ομάδα της Σερβίας. Το καλοκαίρι του 2004, μεταγράφηκε στον Μίλωνα, χωρίς όμως να καταφέρει να παραμείνει στην Α1 εθνική κατηγορία.

Ακολούθησε η μεταγραφή του στην Τουρκία και την Πολίς Ακαντέμικ, πριν επιστρέψει στην Ελλάδα και τον Άρη, στον οποίο αγωνίστηκε για ενάμισι χρόνο. Ολοκλήρωσε τη σεζόν 2007-2008 στην Κύπρο και τον Παφιακό, για να συνεχίσει την επόμενη σεζόν στη σερβική Ραντνίσκι.

Το 2009 μεταγράφηκε στη Ρωσία και την Κούζμπας-Κεμερόβο, πριν επιστρέψει για άλλον ένα χρόνο στη Βοϊβοντίνα, ενώ το 2011-2012 κατέκτησε την έκτη θέση του ελληνικού πρωταθλήματος με τη Λαμία. Ολοκλήρωσε την καριέρα του το 2014, με τελευταίους σταθμούς τη βοσνιακή Κακάνι και τη λιβανέζικη Μοντ Λα Σαλέ.

## Παραπομπές


## Πηγές
* SIMEUNOVIC NENAD - Greekvolley.com 
* VOLLEY TREND - Sport agency
* Nenad Simeunović - WorldofVolley

Κατηγορία:Σέρβοι πετοσφαιριστές
Κατηγορία:Πετοσφαιριστές Άρη
Μάρκο Σάμαρτζιτς

Ο **Μάρκο Σάμαρτζιτς** είναι Σέρβος διεθνής πετοσφαιριστής, ο οποίος γεννήθηκε στο Βελιγράδι στις 22 Φεβρουαρίου 1983 και αγωνίζεται ως λίμπερο.

## Καριέρα
Ο Σάμαρτζιτς ξεκίνησε την καριέρα του από την ομάδα του Ερυθρού Αστέρα Βελιγραδίου, σε ηλικία δεκαεπτά ετών. Το 2004, κατέκτησε το νταμπλ στο πρωτάθλημα Σερβίας και Μαυροβουνίου, ενώ την επόμενη σεζόν κατέκτησε το κύπελλο.

Το καλοκαίρι του 2005, μεταγράφηκε στη Βοϊβοντίνα, με την οποία κατέλαβε τη δεύτερη θέση του πρωταθλήματος, αλλά στη δεύτερη του χρονιά στην ομάδα κατέκτησε το πρωτάθλημα. Παράλληλα, αναδείχθηκε δευτεραθλητής κόσμου το 2005 με την εθνική ομάδα της Σερβίας, ενώ την ίδια χρονιά κατέκτησε το χάλκινο μετάλλιο στο ευρωπαϊκό πρωτάθλημα, κάτι που επαναλήφθηκε δύο χρόνια αργότερα.

Το 2007-2008 αγωνίστηκε στη γαλλική Τουρ, ενώ την επόμενη σεζόν συνέχισε στην Πολωνία και την Τρεφλ Γκναντσκ. Με την εθνική ομάδα της χώρας του κατέκτησε άλλα δύο ασημένια μετάλλια σε παγκόσμια πρωταθλήματα, όπως και το χάλκινο του 2010.

Το καλοκαίρι του 2009, μεταγράφηκε στον Άρη Θεσσαλονίκης, στον οποίο παρέμεινε μέχρι τον Δεκέμβριο του 2011, κατακτώντας την τρίτη θέση τη σεζόν 2009-10 και παίζοντας στο κύπελλο Κυπελλούχων της επόμενης χρονιάς, όπου οι "κίτρινοι" απέκλεισαν την εσθονική Σέλβερ Τάλιν στο χρυσό σετ, για να αποκλειστούν από την πολωνική Ζάκσα Κεντζιέρζιν-Κόζλε στον δεύτερο γύρο.

Τον Ιανουάριο του 2012, μεταγράφηκε στην Ανβάρ από τον Λίβανο και συνέχισε στην Τόμις Κονστάντα από τη Ρουμανία, ενώ το 2014-15 αγωνίστηκε στη γαλλική Ρεν.

## Ατομικές διακρίσεις
* Πρωτάθλημα Ελλάδας 2010-11: Κορυφαία επτάδα πρωταθλήματος 

## Παραπομπές


## εξωτερικοί σύνδεσμοι - Πηγές
* SAMARDZIC MARKO - Greekvolley.com
* Marko Samardžić - OSSRB 

Κατηγορία:Σέρβοι πετοσφαιριστές
Κατηγορία:Πετοσφαιριστές Άρη